ગુજરાતી સમાચાર: માત્ર રુ.25000માં IRCTC દક્ષિણ ભારતના સ્વર્ગ જેવા સુંદર સ્થળોએ ફેરવશે 5N/6D | Irctc South India Tour Package Very Cheap And Affordable Just Rs 25000 Per Person - Lifestyle Photomazaa | I Am Gujarat
Gujarati News Lifestyle માત્ર રુ.25000માં IRCTC દક્ષિણ ભારતના સ્વર્ગ જેવા સુંદર સ્થળોએ ફેરવશે 5N/6D
Published: Aug 11, 2019 12:32 pm IST
દક્ષિણ ભારત ફરવાનો પ્લાન હોય તો IRCTC તમને શાનદાર ટૂર પેકેજ ઓફર કરી રહ્યું છે. 5 રાત અને 6 દિવસનાં આ ટૂર પેકેજમાં તમને ત્રિવેન્દ્રમ, કન્યાકુમારી, રામેશ્વરમ, કોડાઇકેનાલ અને મદુરાઈની સુંદરતાને નજીકથી જોવાનો મોકો મળશે. ટૂરની શરૂઆત હૈદરાબાદથી થશે. અહીંથી તમને ઈન્ડિગો ફ્લાઇટ દ્વારા ત્રિવેન્દ્રમ લઈ જવામાં આવશે. 8 ઓક્ટોબરથી શરુ થતા આ ટૂર પેકેજને Treasures Of Tamil Nadu and Travancore નામ આપ્યું છે.
આ પ્રકારે રહેશે શિડ્યુલ
પ્રથમ દિવસે તમે હૈદરાબાદથી ફ્લાઇટ દ્વારા ત્રિવેન્દ્રમ પહોંચશો. દિવસ દરમિયાન ત્રિવેન્દ્રમ ફરીને રાત્રે ત્યાં રોકાવાનું રહેશે. બીજા દિવસે નાસ્તો કર્યા પછી ચેકઆઉટ કરવાનું રહેશે. ત્યારબાદ ત્રિવેન્દ્રમથી કન્યાકુમારી 2-3 કલાકની ડ્રાઇવ પછી પહોંચાશે. રસ્તામાં પદ્મનાભમ પેલેસની મુલાકાત લઈ શકાશે. કન્યાકુમારી પહોંચ્યા પછી હોટેલમાં ચેક-ઇન કરી અહીં ફરવાનું રહેશે. કન્યાકુમારીમાં જ રાત રોકાવાનું રહેશે.
ત્રીજા દિવસે કન્યાકુમારીથી સવારનો નાસ્તો કર્યા પછી ટૂર રામેશ્વરમ જવા રવાના થશે. માર્ગમાં તિરુચેંદુરની મુલાકાત લેવામાં આવશે. સાંજ સુધીમાં રામેશ્વરમ પહોંચીને તમારે અહીં રાત્રે હોટલમાં રોકાવાનું રહેશે.
ચોથા દિવસે રામેશ્વરમમાં વહેલી સવારે મંદિરની મુલાકાત લેવાની રહેશે. ત્યારબાદ નાસ્તો કરી ચેકઆઉટ કરવું પડશે. પછી કલામ હાઉસ લઈ જવામાં આવશે. બપોર સુધીમાં ટૂર કોડાઇકેનાલ જવા રવાના થશે અને રાત્રે અહીં રોકાવાનું રહેશે.
પાંચમા દિવસે સવારે નાસ્તો કર્યા બાદ કોડાઇકનાલ ખાતે લોકલ સાઇટ સિઈંગ રહેશે. રાત્રે કોડાઇકેનાલ ખાતે રોકાવાનું હશે.
છઠ્ઠા દિવસે કોડાઈકેનાલથી નાસ્તો કરીને ટૂર મદુરાઇ જવા રવાના થશે. અહીંના મીનાક્ષી મંદિરની મુલાકાત લીધા પછી સાંજે 7 વાગ્યે મદુરાઈ એરપોર્ટથી પરત આવવાનું રહેશે.
તમારો કેટલો ખર્ચ થશે
ટૂર માટે પ્રતિ વ્યક્તિ IRCTC અલગ અલગ ભાવ નક્કી કર્યા છે. જો તમે આ ટૂર માટે ત્રણ લોકોના ગ્રુપમાં બુકિંગ કરાવો તો તમારે વ્યક્તિ દીઠ 25,000 રૂપિયા ખર્ચ કરવા પડશે. બે વ્યક્તિ માટે પેકેજ બૂક કરાવો તો પ્રપ્રતિ વ્યક્તિ 26,100 રૂપિયા ચૂકવવા પડશે. જ્યારે સિંગલ સિટીંગ માટે આ ટૂર પેકેજનું ભાડું 29,430 રૂપિયા રહેશે. તેમજ જો સાથે બાળક હોય અને અલગ બેડ લેવાનો હોય તો તમારે 22,750 રૂપિયા ચૂકવવા પડશે.
આ ટૂર પેકેજ વિશે વધુ માહિતી મેળવવા અને બુકિંગ માટે irctctourismની વેબસાઈટ પર જઈને માહિતી મેળવી શકો છો.